
56 DR 30.11.2005 

 

Dato’ Liow Tiong Lai [Bentong]:  Terima kasih Tuan Pengerusi. Saya cepat 
saja, dua, tiga perkara yang penting, minta penjelasan Yang Berhormat Timbalan 
Menteri.  Yang pertama Butiran 00100 Institut Kemahiran Belia Negara (IKBN).  Kita 
semua faham bahawa kerajaan telah memperuntukkan RM1 bilion dalam meningkatkan 
kemahiran negara kita.  Dan untuk membina sebuah IKBN menelan kos di antara RM65 
juta hingga RM150 juta.  Tetapi dari segi pengambilan pelajar kita tak tahu lagi kerana 
menurut angka-angka yang saya dapat, kita hanya boleh mengambil lebih kurang 7 ribu 
pelatih setahun. 

Dan kita ada di sini dalam satu masalah ini, satu Institut Kemahiran Belia 
Negara, Kuala Perlis, sudah hampir satu tahun beroperasi dan mempunyai hampir 100 
pegawai dan kakitangan tetapi pelajarnya hanya 100 orang.  Apa sudah jadi?  Saya nak 
minta pengesahan sama ada berita ini benar kerana berita ini disiarkan dalam internet 
di mana IKBN Kuala Perlis hanya mempunyai 100 pelajar dan mempunyai ramai 
kakitangan yang makan gaji buta sajalah kerana ada pegawai-pegawai tetapi tak ada 
pelajar.  Dan sementara itu, ada pula IKBN yang ramai pelajar, tak cukup kakitangan 
pengajar.  Saya rasa banyak masalah  mismatch yang berlaku dalam IKBN. 

Tuan Pengerusi [Datuk Dr. Yusof bin Yacob]:  Ya, Yang Berhormat bagi 
Puchong bangun. 

Dato’ Liow Tiong Lai:  Apa pula Yang Berhormat bagi Puchong?  Nanti saya 
tak ada masa pula, nanti Yang Berhormat bagi Ayer Hitam nak tanya pula.  [Ketawa].  
Nanti, kejap-kejap, saya habis perkara saya, saya bagi masa semua pun boleh tanya 
ya.  Saya rasa ini perkara penting, apa yang berlaku dalam IKBN saya dengar lebih 
kurang 90,000 belia memohon, tetapi ada 7,000 kekosongan tempat.  Tetapi rasa 
masalahlah, apa yang berlaku di Kuala Perlis ini, minta satu penjelasan.   

Dan kemudian dari segi masalah, IKBN yang disiplin, masalah disiplin dalam 
IKBN.  Saya rasa pelajar-pelajar ini masuk ke IKBN untuk belajar, bukan untuk 
bergaduh.  Dan insiden di mana kira-kira 450 pelatih IKBN Dusun Tua yang merusuh 
sesama mereka kerana masalah antara pelajar, senior dan masalah pelajar junior dan 
apakah langkah-langkah yang telah diambil oleh kementerian untuk memastikan 
perkara ini tidak berlaku lagi di IKBN.  Dan apakah langkah untuk meningkatkan disiplin 
di IKBN?  Saya rasa ini perkara penting. 

Perkara ketiga yang saya nak bangkitkan berhubung dengan jumlah pelajar 
dan peratusan mereka yang dapat kerja selepas tamat kursus.  Kita difahamkan 
memang lepas IKBN, cerahlah masa depan mereka, mereka boleh diambil masuk ke 
pasaran pekerjaan  tetapi statistik menunjukkan masih lagi pelajar yang mendapat kerja 
lebih kurang 50% sampai 60%, adakah ini benar?  Dan minta penjelasan kementerian, 
apakah langkah yang diambil untuk memastikan pelajar-pelajar yang habis IKBN boleh 
mendapat kerja. 

Tuan Pengerusi [Datuk Dr. Yusof bin Yacob]:  Bagi ke tak bagi Yang 
Berhormat?  Tak bagi jalan tadi, ha nak bagi?   

Dato’ Ghazali bin Ibrahim:  Sikit saja.   

Dato’ Liow Tiong Lai:  Sikit saja ya, tak ada masa.   

Dato’ Ghazali bin Ibrahim:  Terima kasih Tuan Pengerusi, terima kasih 
sahabat saya Yang Berhormat bagi Bentong.  Menyentuh tentang kursus-kursus di 
IKBN, adakah Yang Berhormat bersetuju dengan saya bahawa kursus yang ditawarkan 
di IKBN pada hari ini tidak begitu sesuai dengan keadaan semasa.  Di Kedah misalnya, 
kursus batik, bila keluar kursus batik, apa tak boleh kerja apa pun.  Yang kedua kursus 
jahitan, jadi bolehkah Yang Berhormat bersetuju dengan saya supaya kementerian 
mengkaji semula kursus-kursus yang bersesuaian dengan permintaan semasa 
sekarang ni.  Kalau macam kursus yang tak relevan bermakna banyak kekurangan 
berlaku. 

Dato’ Liow Tiong Lai:  Terima kasih Yang Berhormat bagi Padang Terap 
kerana membangkitkan kokurikulum dalam IKBN ini.  Kita menyeru kementerian 
sentiasa meneliti, menyemak kokurikulum yang ada dalam IKBN kerana kita perlu 
menyaingi masalah permintaan semasa dalam pasaran dan saya yakin sekiranya 
kursus-kursus ini tidak relevan lagi, kita kena hapuskan dan ganti dengan kursus-
kursus yang lebih, kita minta penjelasan dari Timbalan Menteri, jelaskan kursus-kursus 
yang terkini yang diperkenalkan dalam IKBN. 



Dato' Liow Tiong Lai [Bentong]: Terima kasih Tuan Pengerusi. Saya cepat saja, dua, tiga perkara yang penting, minta penjelasan Yang Berhormat Timbalan Menteri. Yang pertama Butiran 00100 Institut Kemahiran Belia Negara (IKBN). Kita semua faham bahawa kerajaan telah memperuntukkan RM1 bilion dalam meningkatkan kemahiran negara kita. Dan untuk membina sebuah IKBN menelan kos di antara RM65 juta hingga RM150 juta. Tetapi dari segi pengambilan pelajar kita tak tahu lagi kerana menurut angka-angka yang saya dapat, kita hanya boleh mengambil lebih kurang 7 ribu pelatih setahun. Dan kita ada di sini dalam satu masalah ini, satu Institut Kemahiran Belia Negara, Kuala Perlis, sudah hampir satu tahun beroperasi dan mempunyai hampir 100 pegawai dan kakitangan tetapi pelajarnya hanya 100 orang. Apa sudah jadi? Saya nak minta pengesahan sama ada berita ini benar kerana berita ini disiarkan dalam internet di mana IKBN Kuala Perlis hanya mempunyai 100 pelajar dan mempunyai ramai kakitangan yang makan gaji buta sajalah kerana ada pegawai-pegawai tetapi tak ada pelajar. Dan sementara itu, ada pula IKBN yang ramai pelajar, tak cukup kakitangan pengajar. Saya rasa banyak masalah mismatch yang berlaku dalam IKBN. Tuan Pengerusi [Datuk Dr. Yusof bin Yacob]: Ya, Yang Berhormat bagi Puchong bangun. Dato' Liow Tiong Lai: Apa pula Yang Berhormat bagi Puchong? Nanti saya tak ada masa pula, nanti Yang Berhormat bagi Ayer Hitam nak tanya pula. [Ketawa]. Nanti, kejap-kejap, saya habis perkara saya, saya bagi masa semua pun boleh tanya ya. Saya rasa ini perkara penting, apa yang berlaku dalam IKBN saya dengar lebih kurang 90,000 belia memohon, tetapi ada 7,000 kekosongan tempat. Tetapi rasa masalahlah, apa yang berlaku di Kuala Perlis ini, minta satu penjelasan. Dan kemudian dari segi masalah, IKBN yang disiplin, masalah disiplin dalam IKBN. Saya rasa pelajar-pelajar ini masuk ke IKBN untuk belajar, bukan untuk bergaduh. Dan insiden di mana kira-kira 450 pelatih IKBN Dusun Tua yang merusuh sesama mereka kerana masalah antara pelajar, senior dan masalah pelajar junior dan apakah langkah-langkah yang telah diambil oleh kementerian untuk memastikan perkara ini tidak berlaku lagi di IKBN. Dan apakah langkah untuk meningkatkan disiplin di IKBN? Saya rasa ini perkara penting. Perkara ketiga yang saya nak bangkitkan berhubung dengan jumlah pelajar dan peratusan mereka yang dapat kerja selepas tamat kursus. Kita difahamkan memang lepas IKBN, cerahlah masa depan mereka, mereka boleh diambil masuk ke pasaran pekerjaan tetapi statistik menunjukkan masih lagi pelajar yang mendapat kerja lebih kurang 50% sampai 60%, adakah ini benar? Dan minta penjelasan kementerian, apakah langkah yang diambil untuk memastikan pelajar-pelajar yang habis IKBN boleh mendapat kerja. Tuan Pengerusi [Datuk Dr. Yusof bin Yacob]: Bagi ke tak bagi Yang Berhormat? Tak bagi jalan tadi, ha nak bagi?. Dato' Ghazali bin Ibrahim: Sikit saja. Dato' Liow Tiong Lai: Sikit saja ya, tak ada masa. Dato' Ghazali bin Ibrahim: Terima kasih Tuan Pengerusi, terima kasih sahabat saya Yang Berhormat bagi Bentong. Menyentuh tentang kursus-kursus di IKBN, adakah Yang Berhormat bersetuju dengan saya bahawa kursus yang ditawarkan di IKBN pada hari ini tidak begitu sesuai dengan keadaan semasa. Di Kedah misalnya, kursus batik, bila keluar kursus batik, apa tak boleh kerja apa pun. Yang kedua kursus jahitan, jadi bolehkah Yang Berhormat bersetuju dengan saya supaya kementerian mengkaji semula kursus-kursus yang bersesuaian dengan permintaan semasa sekarang ni. Kalau macam kursus yang tak relevan bermakna banyak kekurangan berlaku. Dato' Liow Tiong Lai: Terima kasih Yang Berhormat bagi Padang Terap kerana membangkitkan kokurikulum dalam IKBN ini. Kita menyeru kementerian sentiasa meneliti, menyemak kokurikulum yang ada dalam IKBN kerana kita perlu menyaingi masalah permintaan semasa dalam pasaran dan saya yakin sekiranya kursus-kursus ini tidak relevan lagi, kita kena hapuskan dan ganti dengan kursus- kursus yang lebih, kita minta penjelasan dari Timbalan Menteri, jelaskan kursus-kursus yang terkini yang diperkenalkan dalam IKBN.